આ ઉપરાંત દામિનીમાં ભારતીય ન્યાય વ્યવસ્થા પર પણ ચાબખા મારવામાં આવ્યા છે. એક અતિશય મહત્ત્વનો કેસ જેના પર કોઈના જીવન અથવાતો મરણનો સવાલ હોય છે તેને વકિલો માત્ર પોતાના અસીલોને બચાવવા જેમની પહોંચ ખૂબ દૂર સુધી હોય છે, જે પૈસા પાણીની જેમ વહેવડાવી શકે છે તારીખ ઉપર તારીખ લીધે લાગે છે. પરિણામે જેમ ફિલ્મમાં ગોવિંદ કહે છે તેમ લોકોને ન્યાયની જગ્યાએ કાયમ તારીખ જ મળતી હોય છે. આપણા દેશમાં એવા અસંખ્ય કિસ્સાઓ બન્યા છે જ્યાં કેસ કરનાર અને જેના પર કેસ થયો છે એ બંને પ્રભુ શરણે પહોંચી જાય છે પરંતુ કોર્ટ તારીખો આપવામાંથી ઉંચી નથી આવતી.